## 

## Адкрыты Чэмпіянат Рэспублікі Беларусь па Рагейну на 24 гадзіны

7-8 жніўня 2021

Вёска Уланаўшчына Маладзечанскага раёна

## Палажэнне. Бюлецень 2.

## Арганізатары

Беларуская федэрацыя арыентавання

Томашава Хельга – дырэктар

Томашаў Аляксей – галоўны суддзя

Драждзянюк Данііл – галоўны сакратар

Марчук Валерый - кантралёр федэрацыі

## Месца

Мінская вобласць, Маладзечанскі раён, вёска Ўланаўшчына.

Каардынаты цэнтра спаборніцтваў

54°12'53" 27°00'11"

## Праграма спаборніцтваў

### Субота, 7 жніўня

07:00 Адкрыццё цэнтра спаборніцтваў

10:00 Выдача мап удзельнікам класа Рагейн-24

12:45 Брыфінг для класа Рагейн-24

13:00 Старт Рагейн-24

21:00 Заход сонца

21:01 Заход месяца

22:00 Выдача мап удзельнікам класаў Рагейн-12, Роварны Рагейн-12

### Нядзеля, 8 жніўня

00:45 Брыфінг для класаў Рагейн-12, Роварны Рагейн-12

01:00 Старт Рагейн-12, Роварны Рагейн-12

04:42 Узыход месяца

05:37 Узыход сонца

05:00 Выдача мап удзельнікам класаў Рагейн-6, Роварны Рагейн-6

06:45 Брыфінг для класаў Рагейн-6, Роварны Рагейн-6

07:00 Старт Рагейн-6, Роварны Рагейн-6

09:50 Брыфінг для класа Рэтра-арыентаванне ў заданым накірунку

10:00 Старт Рэтра-арыентавання ў заданым накірунку, старт Рагейн-Open

13:00 Фініш для ўсіх класаў

13:30 Закрыццё фінішу і агучванне вынікаў

14:30 Публікацыя канчатковых вынікаў

15:00 Урачыстае ўзнагароджанне

### Панядзелак, 9 жніўня

9:00 Закрыццё цэнтра спаборніцтваў

## Мапа

Цэнтаральная частка мапы створана на падставе картаграфічных працаў Валерыя Зайцава, Аляксандра Кудрашова ды іншых. Палявыя работы 2019 года.

Для ўсіх класаў рагейна маштаб 1:50 000 H=10м фармат А3+.

Для дыстанцыі у заданым накірунку і Рагейн-Open маштаб 1:15 000 H=5м фармат А4.

Легенды для рагейну тэкставыя. Для рэтра-арыентавання ў сыбалях. Мапы ламінаваныя

Пры вялікай колькасьці заяўленых удзельнікаў арганізатары пакідаюць за сабой магчымасць зьмяніць фармат друка з А3 на А2 і адпаведна павялічыць маштаб мапаў.

## Мясцовасць і жывёльны свет

Даволі ўзгорыстая (Аляхновіцкае ўзвышша) на лясных абшарах, знаходзіцца ад 181 да 313 метраў вышэй за ўзровень мора. Рэльеф на поўначы стромкім уступам падыходзіць да забалочанай Нарачанска-Вялейскай нізіны. На паўднёвым захадзе абмежавана далінай Заходняй Бярэзіны, на паўночным усходзе — далінай Вушы. Лес пераважна змешаны. Сустракаюцца гушчары, лесасекі. Зарослыя і цяжка пераадольныя мясціны. Гідраграфія не развітая, але разнастайная: рака Заходняя Бярэзіна, крыніцы, ручаі, вадапоі для жывёлаў, стаўкі, балотцы. Дзікі трапляюцца часта, у лесе вялася гадоўля алянёў.

## Класы:

Рагейн-24, бегам

Рагейн-12, бегам

Рагейн-6, бегам

Рагейн-6, роварны

Рагейн-12, роварны

Рэтра-арыентаванне ў заданным накірунку (дыстанцыя мінулых часоў па сучаснай мапе, даўжыня прыблізна 14 км)

Рагейн-Open

## Группы:

|  |  |
| --- | --- |
| X | Мінімум адзін мужчына і адна жанчына |
| M | Мужчыны |
| W | Жанчыны |
| O | Агульны залік, без абмежаванняў па ўзросце, улічваюцца вынікі ўсіх спартоўцаў команды па класу. |
| J | Юніёры, усе ўдзельнікі каманды маладзей за 20 год |
| V | Ветэраны, усім удзельнікам каманды 40 гадоў і болей |
| SV | Супер-ветэраны, усім удзельнікам каманды 55 гадоў і болей |
| UV | Ультра-ветэраны, усім удзельнікам каманды 65 гадоў і болей |
| \* | Дзіцячая, адзін з удзельнікаў каманды маледзей за 14 год, якога суправаджае адзін з бацькоў |

Склад каманды 2-5 чалавек

**Чэмпіёны Рэспублікі Беларусь па Рагейну вызначаюцца толькі ў класе Рагейн-24, бегам: групы MO, WO, XO.**

Калі ў камандзе ёсць удзельнік маладзей за 16 год, то ў камандзе павінен прысутнічаць удзельнік, старэйшы за 18 год, які будзе несці адказнасць за здароўе падлетка

Клас Рэтра-арыентаванне ў заданым накірунку – удзел асабісты (арыентаванне па старой дыстанцыі, спланаванай у 90-х гадах).

## Адзнака

Sport Ident

Арганізатары прадастаўляюць чыпы ўсім удзельнікам каманды. Пры жаданні выкарыстоўваць свой чып (не рэкамендуецца выкарыстоўваць чыпы 8 серыі) – паведаміце пра гэта ў форме заяўкі ў графе SportIdent.

Кантрольныя пункты абсталяваныя прызмай са святлоадбівальнымі элементамі, базай кантрольнай адзнакі з нумарам кантрольнага пункта.

Пры адсутнасці на кантрольным пункце базы (па прычыне крадзяжу або іншых прычынах) - дапускаецца фотаадзнака (фота ўсёй каманды ў месцы, дзе прадбачылася КП), з наступным прадастаўленнем справаздачы суддзям на фінішы.

Для праходжання дыстанцыі на кожнага члена каманды чыпы мацуюцца бранзалетамі. У выпадку страты чыпа, прадастаўленага арганізатарамі, удзельнік абавязаны аплаціць яго кошт.

## Заяўка

Googlе-форма, запаўняе адзін з удзельнікаў каманды

https://docs.google.com/forms/d/e/1FAIpQLSelyTTT2\_QWZd38NAxYq2SS-iDGlUkrN5qEP47-61l1oDYV\_A/viewform?usp=sf\_link

Пазначыць: Інфармацыя аб капітане: Імя, Прозвішча, год нараджэння, пол, назва каманды, клас, узрастовая група, інфармацыя пра іншых удзельнікаў каманды, зніжка, тэлефон ці іншы сродак сувязі

## Аплата

Велічыня стартавага ўзнёска пазначана ў разліку на аднаго ўдзельніка ў беларускіх рублях:

|  |  |  |
| --- | --- | --- |
|  | Рагейн 24, 12, роварны рагейн 12 гадзін | Рагейн 6, вела-6 гадзін, рэтра-арыентаванне |
| да 10 ліпеня | 15 | 10 |
| да 22 ліпеня | 20 | 15 |
| да 1 жніўня | 30 | 25 |
| да 8 жніўня | 45 | 40 |

## Зніжка

Студэнтам 33%, пенсіянерам і дзецям - 50%

Дзецям да 6 год удзел бясплатны

Валанцёрам - 66%

Суддзям - 100%

## Рэквізіты аплаты

### Безнаяўна

Грамадская спартыўная арганізацыя "Беларуская федэрацыя арыентавання».

Адрас: 220034, г. Мінск, вул. Чапаева, д. 3, памяшканне 36, блок 60. УНП 100172873.

Банк: Аддзяленне №1 ЗАТ "БСБ Банк", г. Мінск, БІК (код банка): UNBS BY2X. Адрас банка: г. Мінск, пл. Свабоды, 4.

Разліковы рахунак: BY21 UNBS 3015 1204 1310 4000 1933 (для правядзення спаборніцтваў).

### Наяўнымі

Па ведамасьці (https://poehali.net/u/2926/u/files//3567.docx).

Квітанцыю аб аплаце або фотаздымкі ведамасцёў дасылайце ў дзень аплаты на паштовую скрыню rogain.minsk@gmail.com

## Рэгістрацыя

Пры рэгістрацыі ўдзельнікаў у цэнтры спаборніцтваў, удзельнікі абавязаны:

- даць квітанцыю аб аплаце (калі аплата праз банк, і раней квітанцыя не была адпраўлена на пошту rogain.minsk@gmail.com);

- даць распіску аб адказнасці за сваё здароўе, запоўненую загадзя або на месцы рэгістрацыі;

- прайсці праверку абавязковага рыштунка.

Пры правядзенні аплаты праз банк і адсутнасці квітанцыі аб аплаце, просьба паведаміць аб сітуацыі, якая склалася загадзя.

## Правілы, падлік вынікаў

Чэмпіянат Беларусі па Рагейну праводзіцца ў адпаведнасці з правіламі БФА http://orient.by/download/4618 і Міжнароднай Федэрацыі Рагейна https://www.rogaining.com/attachments/article/300/IRF%20Rules%20of%20Rogaining%202015.pdf

Час фінішу для ўдзельнікаў усіх класаў агульны - 13:00, 08.08.2021

Штрафныя балы за пратэрміноўку кантрольнага часу налічваюцца ў памеры 1 бал за кожную распачатую хвіліну пасля заканчэння кантрольнага часу. Камандам, што перавысілі кантрольны час 30 хвілін, месцы не прызначаюцца.

## Пратэсты

На працягу сарака пяці хвілін пасля заяўленага часу фінішу каманда можа далажыць арганізатарам: пра любую каманду, якая, як лічыцца, парушыла правілы, ці можа падаць пісьмовы пратэст аб любых дзеяннях арганізатараў, якія, на думку ўдзельнікаў, зрабілі спаборніцтвы несправядлівымі.

## Узнагароджванне

Чэмпіёнамі Рэспублікі Беларусь па рагейну прызнаюцца ўдзельнікі каманд класа Рагейн-24 гадзіны бегам у групах MO, WO, XO, якія занялі першае месца сярод сваіх групаў.

Узнагароджваюцца ўсе ўдзельнікі каманд ўсіх класаў, якія занялі прызавыя месцы.

## Абавязковы рыштунак

Тэлефон

Шалом для раварыстаў

Святловяртальныя элементы

Медыцынская аптэчка (бінт, антысэптык, пластыр, абезбольваючы сродак, нашатырны спірт, нітрагліцэрын)

## Рэкамендацыі па рыштунку

Мабільны тэлефон з мэсэнджэрам Тэлеграм. Роварны замок. Ліхтарык. Наяўныя грошы. Фотакамера.

## Фінансаванне

Ўдзел каманд (праезд, пражыванне, харчаванне на дыстанцыі, аплата ўзносу, набыццё неабходнага рыштунку - аптэчка, компас, ліхтар) за кошт камандзіруючых арганізацый або асабістых сродкаў удзельнікаў.

## Бяспека

Перасоўванне па аўтамабільных дарогах ажыццяўляецца ў адпаведнасці з правіламі дарожнага руху. Па трасе Мінск-Маладзечна перасаоўвацца забаронена.

У выпадку канфліктных або неадкладных сітуацый паведамляйце аб здарэннях праз тэлеграм канал https://t.me/rogainingBY і зьвязвайцеся з суддзямі па тэлефоне.

Медыцынская аптэчка знаходзіцца ў цэнтры спаборніцтваў. У цэнтры спаборніцтваў прысутнічае лекар ці суддзя, здольны аказаць першую медыцынскую дапамогу.

## Цэнтр спаборніцтваў

Размяшчэнне ўдзельнікаў у намётах. Трэба браць свае намёты, спальнікі, дыванкі, Каму неабходна дадатковая дапамога з размяшчэннем, варта загадзя папярэдзіць.

## Харчаванне

Вада: калонка ля цэнтра спаборніцтваў; а таксама на мапе будуць пазначаны месцы, дзе можна набраць пітную ваду. Харчаванне будзе наладжана ў базавым лагеры.

Каманда Rogaining.by выступае за ахову навакольнага асяроддзя. Просьба удзельнікам завітваць у цэнтр спаборніцтваў са сваім посудам і не карыстацца аднаразовымі пластыкавымі сталовымі прыборамі.

## Транспарт

з Мінска

- Электрычкі Мінск-Маладзечна (да станцыі Краснае, Ласі або Маладзечна)

- Аўтобус Маладзечна АВ-Свечкі (праз Уланаўшчыну),

• адпраўленне з Маладзечна 06:25 15:00 сб, нд,

• ад прыпынку Краснае (чыг. станцыя Краснае ) 07:08, 15:41 сб, нядз.

• Прыбыццё ў в. Уланаўшчыну 07:43, 16:15 сб, нд.

Варыянт: На электрычцы да станцыі Краснае, затым на аўтобусе да Уланаўшчыны.

з Уланаўшчыны

- Аўтобус Свечкі-Маладзечна АВ (праз Уланаўшчыну, Краснае), адпраўленне са Свечак 07:55, 16:30 сб, нядз.

## Інфармацыйныя рэсурсы

https://t.me/rogainingBY

http://www.obelarus.net/

http://orient.by/

## Кантакты

Аляксей Томашаў

+375336280948

rogain.minsk@gmail.com